भारत सरकार

मानव संसाधन विकास मंत्रालय

उच्‍च्‍तर शिक्षा विभाग

राज्य सभा

अतारांकित प्रश्न संख्या: 403

उत्तर देने की तारीखः 13.1**2**.201**8**

उच्चतर शैक्षणिक संस्थानों में अध्यापकों हेतु प्रशिक्षण

**403.** श्री संजय सेठः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या उच्चतर शिक्षा संस्थानों में अध्यापकों के लिए प्रशिक्षण सुविधाओं को बढ़ाने हेतु मंत्रालय द्वारा कोई उपाय किए जा रहे हैं;**

**(ख) यदि हां, तो तत्संबंधी ब्यौरा क्या है; और**

**(ग) पूर्व में भर्ती हुए संकाय सदस्यों को आधुनिक पाठ्यक्रम सामग्रियों तथा अध्यापन कार्य प्रणालियों से अद्यतन किए जाने हेतु उपलबध पुनश्चर्या पाठ्यक्रम हेतु क्या-क्या प्रावधान हैं**?

उत्तर

मानव संसाधन विकास मंत्रालय में राज्य मंत्री

(डॉ. सत्‍य पाल सिंह)

(क) से (ग): सरकार ने 900 करोड़ के परिव्‍यय के साथ पंडित मदन मोहन मालवीय राष्‍ट्रीय अध्‍यापक एवं अध्‍यापन मिशन (पीएमएमएमएनएमटीटी) की केंद्रीय क्षेत्र की योजना शुरू की थी। इस मिशन का उद्देश्‍य शिक्षकों के लिए सुदृढ़ व्‍यावसायिक कैडर का निर्माण करना और शिक्षकों के नवाचार शिक्षण और व्‍यावसायिक विकास के लिए शीर्ष स्‍तरीय संस्‍थागत सुविधाओं के सृजन के दीर्घावधि लक्ष्‍यों को प्राप्‍त करना है।

अब तक इस योजना की ग्‍यारह परियोजना अनुमोदन बोर्ड (पीएबी) बैठकें आयोजित की गई हैं और संस्‍थागत व्‍यवस्‍थाएं जैसे शिक्षा के स्‍कूल (एसओई), विज्ञान और गणित उत्‍कृष्‍टता केंद्र (सीईएसएमई), शिक्षण अधिगम केंद्र (टीएलसी), संकाय विकास केंद्र(एफडीसी), अध्‍यापक शिक्षा अंतर विश्‍वविद्यालय केंद्र (आईयूसीटीई), नवाचार, पुरस्‍कार और शिक्षण संसाधन अनुदान/कार्यशाला और सेमीनार सहित संकाय के लिए सहायता, पाठ्यचर्या नवीकरण और सुधार के लिए विषय आधारित नेटवर्क (एसबीएन), राष्‍ट्रीय शिक्षा संसाधन केंद्र/उच्‍चतर शिक्षा अकादमी (एनआरसीई) और शैक्षिक नेतृत्‍व एवं शिक्षा प्रबंधन (सीएएलईएम) स्‍थापित करने के लिए अब तक कुल 86 प्रस्‍तावों को अनुमोदित किया गया है। इनके अतिरिक्‍त, नई मुख्‍य पहल में उच्‍चतर शिक्षा में नए भर्ती किए गए संकाय का प्रवेश प्रशिक्षण कार्यक्रम, विषय विशिष्‍ट राष्‍ट्रीय संसाधन केंद्र (एनआरसी) और अकादमीशियन कार्यक्रम के लिए नेतृत्‍व (एलईएपी) के माध्‍यम से शिक्षण में वार्षिक पुनश्‍चर्या कार्यक्रम (एआरपीआईटी) शामिल हैं। इन पहल का कार्यान्‍वयन शिक्षकों और वरिष्‍ठ शैक्षिक पदाधिकारियों के क्षमता निर्माण के लिए किया जा रहा है।

इनमें से एक, एआरपीआईटी, विषय में नवीनतम विकास, शिक्षा शास्‍त्र सुधारों एवं संशोधित पाठ्यचर्या के संव्‍यवहार के लिए पद्धतियों की ओर स्‍टडी वेब्‍स ऑफ एक्‍टिव-लर्निंग फॉर यंग एस्‍पयरिंग माइंड्स (स्‍वयम) मंच का उपयोग करके ऑनलाइन पद्धति में उच्‍चतर शिक्षा में सभी संकाय को वार्षिक पुनश्‍चर्या प्रशिक्षण कार्यक्रम प्रदान करता है।

\*\*\*\*\*